Για τους μπράβους και τα μπραβιλίκια…

Το βράδυ της Παρασκευής 30/3 η κοινωνία της Κομοτηνής έγινε μάρτυρας μιας θρασύδειλης επίθεσης ενός μπράβου του γνωστού μαγαζιού της πλατείας avant-garde σε φοιτητή. Η επίθεση αυτή είχε ως αποτέλεσμα ο φοιτητής να υποστεί ολικό κάταγμα της κάτω γνάθου και σοβαρούς μώλωπες στο πρόσωπο ,με επιτακτική, μάλιστα, την ανάγκη μεταφοράς του στην Αθήνα για να υποβληθεί σε χειρουργική επέμβαση. Σαν να μην έφταναν αυτά, την επόμενη μέρα δημοσιεύτηκε ανακοίνωση-κοροϊδία του εν λόγω μαγαζιού, στο περιεχόμενο της οποίας ο Καραολάνης (ιδιοκτήτης) και τα τσιράκια του έχυναν κροκοδείλια δάκρυα για τον φοιτητή και προσπαθούσαν με γελοία επιχειρήματα, στα οποία επαινούσαν το μαγαζί και την <<ιστορία>> του, να αποστασιοποιηθούν από το συμβάν. **Αυτός είναι ο φασισμός της καθημερινότητας που δε χωράει σε μπλούζες και διακηρύξεις.**

Την ιστορία αυτών των χώρων διασκέδασης την γνωρίζουμε πολύ καλά και στην Κομοτηνή και παντού. Τα μπραβιλίκια ,που συχνά σχετίζονται άμεσα με την Χρυσή Αυγή η οποία προσφέρει υπηρεσίες στους μεγαλομαγαζάτορες της νύχτας, το γνωστό dress-code σύμφωνα με το οποίο η εξωτερική εμφάνιση αποτελεί τον βασικότερο παράγοντα από τον οποίο θα εξαρτηθεί η είσοδος και γενικότερα η παρουσία στα μαγαζιά αυτά, καθώς και η αναπαραγωγή σεξιστικών συμπεριφορών με αποδέκτες κυρίως τις γυναίκες ,είναι μερικά από τα χαρακτηριστικά των συγκεκριμένων χώρων**. Όσο για τους θαμώνες και τους εργαζόμενους του avant-garde και των υπόλοιπων μαγαζιών με τα παραπάνω χαρακτηριστικά, που ανέχονται τους μπράβους του Καραολάνη και του κάθε μεγαλοεπιχειρηματία, να γνωρίζουν πως είναι συνένοχοι και συντηρούν αυτές τις σάπιες καταστάσεις, με κίνδυνο να μην αργήσει κάποιος επόμενος ξυλοδαρμός φοιτητή/εργαζόμενου από μπράβο παρόμοιας φασιστικής νοοτροπίας**.

**ΚΑΜΙΑ ΑΝΟΧΗ ΣΕ ΜΠΡΑΒΟΥΣ ΚΑΙ ΜΑΦΙΟΖΟΥΣ ΜΕΓΑΛΟΜΑΓΑΖΑΤΟΡΕΣ ΠΟΤΕ ΚΑΙ ΠΟΥΘΕΝΑ!

 ΑΥΤΟΝΟΜΑ ΣΧΗΜΑΤΑ ΚΟΜΟΤΗΝΗΣ**